
VISPĀRIZGLĪTOJOŠO VIDUSSKOLU 
KONKURSA “ENKURS – 2027” 

N O L I K U M S



1. Vispārīgie noteikumi:
1.1.  Jūrniecības nozares konkursa 7.-12. klašu skolniekiem “ENKURS – 2027” (turpmāk – Konkurss) organizators ir valsts sabiedrība ar ierobežotu atbildību “Latvijas Jūras administrācija” (turpmāk – Organizators). Konkursa komunikācijas (reklāmas) kampaņu (turpmāk – Komunikācijas kampaņa) organizē biedrība “Latvijas Jūrniecības savienība” (turpmāk – Biedrība) (vienotais reģistrācijas Nr. 40008002283), Komunikācijas kampaņas izstrādi un īstenošanu veic Biedrības piesaistītais pakalpojuma sniedzējs.
Konkursu atbalsta jūrniecības nozares iestādes, uzņēmumi un organizācijas, atbalstu var sniegt arī privātpersonas.
1.2. 	Konkursa mērķis: ieinteresēt un iepazīstināt skolniekus ar jūras virsnieka (jūras virsnieks - jūrnieks ar augstāko izglītību) profesiju. Piesaistīt uzmanību faktam, ka kvalificētu jūrnieku trūkst ne tikai Latvijā, bet arī visā pasaulē, ka tā ir perspektīva un augsti atalgota profesija (pasaulē ir aptuveni 30 000 brīvas jūras virsnieku darba vietas).
1.3. 	Konkursa uzdevumi: Konkursa laikā jaunieši veic praktiskus un atraktīvus jūrnieka uzdevumus, piemēram, piedalās improvizētās glābšanas operācijās, demonstrē peldēšanu baseinā hidrotērpos, iejūtas kuģa vadītāja lomā. Tāpat konkursa laikā skolēni sacenšas ugunsdzēšanas un pirmās palīdzības sniegšanas disciplīnās. 
1.4.	Konkursa dalībnieki: 
Konkursā piedalās Latvijas Republikas vispārizglītojošo skolu un vidusskolu (turpmāk - Izglītības iestādes) 7.–12. klašu skolēni, veidojot 6 - 10 dalībnieku komandu. Zēnu un meiteņu skaits komandā nav noteikts un nav ierobežots. 
1.5. 	Komandu, atbilstoši spēkā esošiem normatīvajiem aktiem, pavada viens vai divi Izglītības iestādes darbinieki - pedagogi, kuri ar skolas direktora atļauju atbalsta un uzrauga Konkursa dalībniekus klātienē visa Konkursa norises laikā. Komandu sagatavošanas procesā kopā ar skolas pedagogu var iesaistīties arī jūrniecības augstskolu studenti, jūrniecības nozarē strādājošie vai pensionētie nozares darbinieki.


2. Pieteikšanās konkursam:
2.1. Pieteikšanās Konkursa priekšatlases kārtai
2.1.1. Komandu dalībai Konkursa priekšatlases kārtā var pieteikt Izglītības iestādes pedagogs, karjeras konsultants vai cits Izglītības iestādes pārstāvis, līdz 2026. gada 19. oktobrim aizpildot pieteikuma formu Organizatora izveidotajā tīmekļvietnes saitē.
2.1.2. Piesakot komandu Konkursa priekšatlases kārtai, pieteikuma formā norāda šādu informāciju:
· Izglītības iestādes nosaukumu
· Komandas nosaukumu
· Komandas dalībnieku skaitu (dalībnieku skaitam jābūt no 6-10)
· E-pasta adresi saziņai
2.1.3. Uz pieteikuma formā norādīto e-pasta adresi tiek nosūtīta informācija par Konkursa priekšatlases kārtas norisi un priekšatlases spēlei nepieciešamie piekļuves dati.
2.1.4. Dalībai Konkursa priekšatlases kārtā Nolikuma Pielikumā Nr. 1 noteiktais Apliecinājums un Pielikumā Nr. 2 noteiktais Konkursa dalībnieku saraksts nav jāiesniedz.

2.2. Pieteikšanās Konkursa finālam
2.2.1. Komandai, kura atbilstoši Konkursa priekšatlases kārtas rezultātiem ir kvalificējusies Konkursa finālam, līdz 2027. gada 11. februārim jāpaziņo Organizatoram par dalību Konkursa finālā, nosūtot e-pastu uz enkurs@lja.lv, kurā norāda:
· Izglītības iestādes nosaukums;
· Komandas nosaukums;
· Komandas dalībnieku skaitu;
· Izglītības iestādes pedagoga e-pasta adresi un tālruņa numuru saziņai ar Organizatoru.

2.2.2.	Izglītības iestādes pedagogs nodrošina iespēju Konkursa fināla dalībniekiem un, ja dalībnieks nav sasniedzis 18 gadu vecumu, viņa vecākam vai aizbildnim iepazīties ar Nolikumu, kā arī nodrošina Nolikuma Pielikumā Nr. 1 noteikto apliecinājumu (turpmāk – Apliecinājums) aizpildīšanu un parakstīšanu.
2.2.2.1. Ja skolēns ir jaunāks par 18 gadiem, ar Nolikumu iepazīstas un Apliecinājumu par skolēna dalību Konkursa finālā aizpilda un paraksta skolēna vecāks vai aizbildnis.
2.2.2.2. Ja skolēns ir sasniedzis 18 gadu vecumu, ar Nolikumu iepazīstas un Apliecinājumu par dalību Konkursa finālā aizpilda un paraksta skolēns pats.
2.2.2.3. Apliecinājumu aizpilda un paraksta arī Izglītības iestādes pedagogs(-i), kas pavada komandu Konkursa finālā.

2.2.3. Aizpildītos Apliecinājumus un Izglītības iestādes sagatavoto Konkursa fināla dalībnieku sarakstu (Pielikums Nr.2), jāiesniedz Organizatoram klātienē – Konkursa  norises dienā pirms Konkursa norises sākuma. 
2.3. Izglītības iestāde ir atbildīga par Konkursa finālam iesniegto datu pareizību un par to, lai Organizatoram tiktu iesniegti atbilstoši aizpildīti un parakstīti Apliecinājumi.

3. Konkursa norise: 
3.1. Konkurss norisinās divās kārtās: priekšatlases kārta – 2026. gada 30. oktobrī un konkursa fināls – 2027. gada 19. martā.
3.2. Konkursa “Enkurs – 2027” priekšatlases kārtu nodrošina Organizatora izvēlēts pakalpojuma sniedzējs “Eži”, organizējot interaktīvu spēli lietotnē LOQUIZ. Priekšatlases kārtā tiek izvērtēts komandu sniegums un noteiktas 10 komandas, kuras kvalificējas konkursa finālam.
3.3. Lai piedalītos priekšatlases spēlē, komandai nepieciešama viena viedierīce ar interneta pieslēgumu (GPRS vai WiFi), kurā ielādēta lietotne LOQUIZ. Lietotnei jānodrošina piekļuve atrašanās vietai (GPS), fotokamerai un galerijai. Ierīces akumulatoram jābūt pietiekami uzlādētam, lai tā spētu darboties vismaz vienu stundu aktīvā režīmā ar ieslēgtu ekrānu.
3.4. Katra komanda pirms priekšatlases spēles saņem unikālu lietotājvārdu un paroli, kas izmantojami vienu reizi un tikai konkursa priekšatlases kārtas norises dienā.
3.5. Konkursa priekšatlases kārtas norises laika periodā komanda ievada komandas nosaukumu un tai piešķirto paroli. To iespējams izdarīt tikai vienu reizi, un spēle sākas brīdī, kad lietotājvārds/komandas nosaukums un parole ir ievadīti.
3.6. Sekojot nosūtītajai instrukcijai, komandai viedierīcē, kuru tā izmantos spēlei, korekti jāievada prasītā informācija. Turpmāk spēles laikā komandai jāvadās pēc lietotnes ekrānā redzamajām norādēm.
3.7. Spēles kontrollaikā komandai jācenšas iegūt pēc iespējas lielāku punktu skaitu, izpildot lietotnes ekrānā redzamos uzdevumus. Kopējais uzdevumu skaits komandām būs zināms pirms spēles sākuma.
3.8. Uzdevumi tiek vērtēti pēc dažādiem kritērijiem, tostarp precizitātes, radošuma un atbildes sniegšanas ātruma. Uzdevumiem ir atšķirīga punktu vērtība, kas tiek norādīta pie katra uzdevuma atsevišķi.
3.9. Uzdevumu izpildē jāpiedalās visai komandai, izmantojot vienu viedierīci. Ja spēles laikā ar viedierīci rodas tehniskas problēmas, komandai jāsazinās ar tehnisko atbalstu, zvanot uz lietotnē norādīto tehniskā atbalsta tālruņa numuru.
3.10. Komandas sniegtās atbildes un rezultāti tiek fiksēti automātiski. Katram uzdevumam ir tikai viena izpildes iespēja. Pēc atbildes vai citas prasītās informācijas iesniegšanas to labot nav iespējams.
3.11. Visas spēles laikā sniegtās atbildes un uzņemtie attēli tiek glabāti drošos serveros, un tiem iespējams piekļūt tikai ar administratora piekļuves tiesībām.
3.12. Ierodoties konkursa fināla norises vietās, dalībnieki saņem Konkursa norises programmu, kurā norādīts katra konkrētā uzdevuma veikšanas laiks, un katrs komandas dalībnieks saņem savu numuru, kas nosaka uzdevumus, kādus nāksies veikt (iepriekš komandām nav zināms, kādus uzdevumus nāksies veikt katram komandas loceklim, tādēļ katram ir jābūt gatavam veikt jebkuru no aprakstā minētajiem uzdevumiem). Atsevišķos izņēmumu gadījumos tiesnešu komanda ļauj sacensību dalībniekam komandas ietvaros samainīt veicamo uzdevumu.
3.13. Konkursa Organizators var mainīt konkursa norises datumus un norises vietas, savlaicīgi par to informējot skolu komandas, kas pieteikušās dalībai Konkursā.
3.14. Konkursa fināla dalībniekiem jāierodas konkursa norises vietā vienotā komandas formā – vienas krāsas sporta kreklos vai sporta jakās, ļoti vēlams ar skolas logo vai skolas nosaukumu. Drīkst izmantot arī citus vienotus skolas “aksesuārus” – vējjakas, cepures, kakla lakatiņus u. t. t. Uz apģērba atļauta arī jebkura cita informācija, tai skaitā dalībnieka vārds, komandas sauklis, komandas atbalstītāja logo u. tml.

4. Konkursantu novērtēšana un apbalvošana:
4.1. 	Konkursu vērtē Organizatora izveidota kompetenta tiesnešu komanda, kas sastāv no Organizatora darbiniekiem un Konkursa atbalstītājiem. 
4.2.	Konkursa vērtēšanas kritēriji ir atkarīgi no veicamajiem uzdevumiem, proti, var tikt vērtēta veicamo uzdevumu kvalitāte, kvantitāte vai uzdevuma veikšanas ātrums. 
4.3.	Visi fināla dalībnieki saņem piemiņas balvas.
4.4. Pirmās vietas ieguvēja komanda saņem konkursa galveno balvu – ceļojumu ar “Stena Line” prāmi maršrutā Ventspils–Nīneshamna, divu dienu uzturēšanos Stokholmā un Stokholmas jūrniecības muzeja apmeklējumu.

5. Konkursa izdevumi:
5.1. 	Konkursa fināla dalībniekiem tiek nodrošināta ēdināšana – brokastis un pusdienas – Konkursa norises dienā. 

6. Konkursa ietvaros iegūto personas datu apstrāde
6.1. Personas datu pārzinis attiecībā uz pieteikšanos Konkursam, Konkursa priekšatlases un fināla norisi, dalībnieku drošības organizēšanu, rezultātu noteikšanu un apbalvošanu ir valsts sabiedrība ar ierobežotu atbildību “Latvijas Jūras administrācija” (turpmāk šajā nodaļā – Organizators). Organizatora kontaktinformācija: e-pasts: lja@lja.lv; pasta adrese: Trijādības iela 5, Rīga, LV-1048. Jautājumos par personas datu apstrādi datu subjekts var sazināties ar Organizatora datu aizsardzības speciālistu, rakstot uz e-pastu: personas.dati@lja.lv.
6.2. Organizators apstrādā personas datus šādiem nolūkiem:
6.2.1. komandu pieteikšanai, saziņai ar Izglītības iestādi, Konkursa priekšatlases un fināla organizēšanai, dalībnieku tiesību piedalīties Konkursā pārbaudei, drošības pasākumu organizēšanai, rezultātu noteikšanai, apbalvošanai un ar to saistītu jautājumu risināšanai;
6.2.2. Konkursa norises atspoguļošanai Organizatora tīmekļvietnē un sociālo mediju kontos, kā arī Konkursa partneru komunikācijas kanālos, ja datu subjekts vai viņa likumiskais pārstāvis ir devis atsevišķu piekrišanu saskaņā ar Pielikuma Nr. 1 otro daļu;
6.2.3. Konkursa statistikas veidošanai, izmantojot anonimizētus datus.
6.3. Personas datu apstrādes tiesiskais pamats ir:
6.3.1. VDAR 6. panta 1. punkta b) apakšpunkts – apstrāde, kas nepieciešama, lai nodrošinātu dalību Konkursā un izpildītu ar dalību Konkursā saistītos organizatoriskos pasākumus;
6.3.2. VDAR 6. panta 1. punkta a) apakšpunkts – datu subjekta vai nepilngadīga dalībnieka likumiskā pārstāvja piekrišana identificējamu fotoattēlu, videoierakstu, interviju, viedokļu, vārda, uzvārda, Izglītības iestādes, klases un godalgotās vietas publicēšanai;
6.3.3. VDAR 6. panta 1. punkta c) apakšpunkts – apstrāde, kas nepieciešama, lai izpildītu Organizatoram piemērojamu juridisku pienākumu, ciktāl šāda apstrāde konkrētajā gadījumā ir nepieciešama.
6.4. Lai īstenotu šā nolikuma 6.2. punktā minētos nolūkus, Organizators var apstrādāt šādas personas datu kategorijas:
6.4.1. pieteikšanās dati: Izglītības iestādes nosaukums, komandas nosaukums, komandas dalībnieku skaits un saziņai norādītā e-pasta adrese;
6.4.2. fināla organizēšanas dati: dalībnieka vārds, uzvārds, Izglītības iestāde, klase un vecums; Izglītības iestādes pedagoga vārds, uzvārds, e-pasta adrese un tālruņa numurs; nepilngadīgā dalībnieka vecāka vai aizbildņa vārds, uzvārds un paraksts, ciktāl tas norādīts Pielikumā Nr. 1;
6.4.3. priekšatlases spēles dati: komandas nosaukums, piešķirtais lietotājvārds, spēles atbildes, rezultāti, uzdevumu izpildes laiks, spēles laikā uzņemtie attēli un atrašanās vietas dati, ciktāl tie nepieciešami spēles uzdevumu izpildei;
6.4.4. fināla norises un rezultātu dati: dalībniekam piešķirtais uzdevuma numurs, Konkursa rezultāti un godalgotā vieta;
6.4.5. publicitātes dati: fotoattēli, videoieraksti, intervijas, viedokļi, vārds, uzvārds, Izglītības iestāde, klase un godalgotā vieta – tikai Pielikuma Nr. 1 otrajā daļā dotās piekrišanas apjomā.
6.5. Organizators personas datus iegūst no Izglītības iestādes pārstāvja, dalībnieka, dalībnieka vecāka vai aizbildņa, kā arī no Konkursa norisē izmantotās lietotnes.
6.6. Personas datiem piekļūst tikai Organizatora pilnvarotie darbinieki un personas, kurām dati ir nepieciešami konkrētu Konkursa organizēšanas uzdevumu veikšanai. Konkursa tiesnešu komandai tiek sniegti tikai tie dati, kas nepieciešami uzdevumu organizēšanai, dalībnieku identificēšanai Konkursa laikā un rezultātu noteikšanai.
6.7. Pielikuma Nr. 1 otrajā daļā dotās piekrišanas apjomā Organizators var publicēt Konkursa publicitātes datus Organizatora tīmekļvietnē www.lja.lv/par-lja/enkurs, Organizatora sociālo mediju kontos TikTok, Instagram un Threads, kā arī Konkursa partneru (Latvijas Jūras administrācija, Latvijas Jūrniecības savienība, Rīgas Brīvostas pārvalde, Marine Underwriting Services SIA, Novikontas, LSC, Atlas Services Group Latvia, Latvijas tirdzniecības flotes jūrnieku arodbiedrība, Unimars Group, LVR Flote, OSM Thome, RTU Liepājas Jūrniecības koledža, RTU Latvijas Jūras akadēmija, Stena Line) tīmekļvietnēs un sociālo mediju kontos.
6.8. Konkursa priekšatlases norisei Organizators izmanto pakalpojuma sniedzēju “Eži” un lietotni LOQUIZ. 
6.9. Ja pakalpojuma sniedzējs personas datus apstrādā Organizatora vārdā, Organizators ar pakalpojuma sniedzēju noslēdz VDAR 28. panta prasībām atbilstošu personas datu apstrādes līgumu. Šī prasība attiecas arī uz Konkursa video uzņemšanai piesaistīto ārpakalpojuma sniedzēju.
6.10. Personas datu apstrāde, izmantojot sociālo mediju platformas vai priekšatlases spēles tehniskos risinājumus, neietver personas datu nosūtīšanu ārpus Eiropas Ekonomikas zonas.
6.11. Personas datus Organizators glabā ne ilgāk, kā tas nepieciešams konkrētā nolūka sasniegšanai:
6.11.1. pieteikšanās, priekšatlases spēles, fināla organizēšanas un rezultātu dati tiek glabāti līdz Konkursa noslēgumam un ne ilgāk kā trīs mēnešus pēc tā, izņemot datus, kuru ilgāka glabāšana nepieciešama apbalvošanas vai juridiska pienākuma izpildes nolūkam;
6.11.2. Pielikuma Nr. 1 pirmajā daļā ietvertais apliecinājums un Pielikuma Nr. 1 otrajā daļā ietvertā piekrišana tiek glabāti līdz piekrišanas vai attiecīgi publicitātes materiālu glabāšanas termiņa beigām, bet ne ilgāk kā piecus gadus pēc Konkursa noslēguma;
6.11.3. uz piekrišanas pamata publicētie publicitātes dati tiek glabāti un publicēti ne ilgāk kā piecus gadus pēc Konkursa noslēguma vai līdz piekrišanas atsaukšanai, ja tas notiek agrāk;
6.11.4. Konkursa statistikas un vēstures vajadzībām pēc Konkursa noslēguma tiek glabāti tikai anonimizēti dati, kas neļauj identificēt konkrētu fizisku personu.
6.12. Datu subjektam ir tiesības pieprasīt piekļuvi saviem personas datiem, to labošanu vai dzēšanu, apstrādes ierobežošanu, iebilst pret apstrādi VDAR noteiktajos gadījumos, kā arī īstenot tiesības uz datu pārnesamību, ciktāl tās ir piemērojamas. Datu subjekts ir tiesīgs iesniegt sūdzību Datu valsts inspekcijā, ja uzskata, ka viņa personas datu apstrāde neatbilst VDAR prasībām.
6.13. Datu subjekts vai nepilngadīga dalībnieka likumiskais pārstāvis var jebkurā laikā atsaukt Pielikuma Nr. 1 otrajā daļā doto piekrišanu, rakstot uz e-pasta adresi: personas.dati@lja.lv. Piekrišanas atsaukšana neietekmē tādas apstrādes likumību, kura veikta pirms piekrišanas atsaukšanas. Piekrišanas nedošana vai atsaukšana neietekmē dalībnieka tiesības piedalīties Konkursā.
6.14. Biedrība komunikācijas kampaņas vajadzībām apstrādā tikai tos publicitātes datus, kuru publicēšanai dota piekrišana saskaņā ar Pielikuma Nr. 1 otro daļu, un tikai šīs piekrišanas apjomā.
7. Dalībnieku drošība.
7.1. Dalībniekiem uz konkursu ierodas fizisko aktivitāšu veikšanai piemērotā apģērbā:
7.3.1 drēbes ir sezonai atbilstošas, pieguļ ķermenim, lai nepalielinātu tā aizķeršanās iespējas;
7.3.2. kājās sporta apavi ar neslīdošu zoli (nav pieļaujami augstpapēžu apavi vai “iešļūcenes”, garas, nesasietas auklas);
7.2. Par skolēnu veselības un fiziskās sagatavotības atbilstību veicamajiem uzdevumiem atbild skolēns vai tā vecāki (ja skolēns nav sasniedzis 18 gadu vecumu). Skolām, saņemot veicamo uzdevumu aprakstus, jānodrošina skolēnu vecākiem iespēja iepazīties ar uzdevumu aprakstiem.
7.3. Par dalībnieku drošību starp uzdevumiem (brīvajā laikā) atbild skolotājs.
7.4. Uzdevuma organizētāji nodrošina drošu uzdevuma izpildes vidi, nepieciešamo drošības aprīkojumu, aizsardzības līdzekļus un dalībnieku drošības instruktāžu pirms uzdevuma veikšanas.
7.5. Iespējamie riski dalībnieku veselībai un drošības noteikumi tiks izklāstīti pirms katra veicamā uzdevuma, un skolēna pienākums ir tos ievērot. 
7.6. Pirms katra uzdevuma veikšanas dalībnieki tiks nodrošināti ar nepieciešamajiem aizsardzības līdzekļiem, to lietošana ir obligāta. 
7.7. Ja dalībnieks vai skolotājs pirms uzdevuma veikšanas vai tā veikšanas laikā novēro nedrošus apstākļus vai situāciju, tā pienākums ir nekavējoties informēt par to uzdevuma rīkotājus un kopīgi pieņemt lēmumu, vai turpmākā uzdevuma izpilde ir droša un kādi papildus pasākumi veicami.
7.8. Savu apņemšanos ievērot šīs drošības prasības katrs skolēns vai viņa vecāks apliecina ar parakstu apliecinājumā.

8.Konsultācijas:
8.1. Konsultācijas un papildu informāciju par Konkursu iespējams saņemt, sūtot jautājumu uz e-pastu: enkurs@lja.lv.
8.2. Pēc skolas uzaicinājuma, konkursa Organizatora pārstāvis var klātienē ierasties skolā, lai sniegtu informāciju par Konkursu.

Valdes priekšsēdētājs J. Krastiņš



Vīzas EDUS vidē:
Juridiskā departamenta direktore A. Zakse
Kvalitātes sistēmas vadības vadītāja L. Lipšāne
Personas datu aizsardzības speciālists L. Klagišs 
Sabiedrisko attiecību speciāliste S. Zīlena


Sagatavoja:
S. Zīlena

		APLIECINĀJUMS 
VISPĀRIZGLĪTOJOŠO VIDUSSKOLU
KONKURSAM “ENKURS – 2027”

Vieta - _______                                                                        2027. gada ___.____________

I. Apliecinājums par dalību Konkursā

A. Nepilngadīga dalībnieka vecākam vai aizbildnim
Es, ________________________________________________________________,
(vārds, uzvārds)
kā nepilngadīgā dalībnieka
___________________________________________________________________
(vārds, uzvārds)
vecāks vai aizbildnis apliecinu, ka esmu iepazinies/-usies ar Konkursa “ENKURS – 2027” nolikumu un man ir nodrošināta iespēja iepazīties ar veicamo uzdevumu aprakstiem un drošības prasībām. Apliecinu, ka man ir zināmi Konkursa uzdevumu raksturs un ar tiem saistītās drošības prasības.
Apliecinu, ka dalībnieks ievēros drošības instrukcijas un nelietos dalību Konkursā, lai veiktu uzdevumu, ja viņa veselības stāvoklis vai citi apstākļi konkrētajā brīdī neļauj to darīt droši.
_______________________________
(paraksts)

B. Pilngadīgam dalībniekam
Es, ________________________________________________________________,
(vārds, uzvārds)
apliecinu, ka esmu iepazinies/-usies ar Konkursa “ENKURS – 2027” nolikumu un man ir nodrošināta iespēja iepazīties ar veicamo uzdevumu aprakstiem un drošības prasībām. Apliecinu, ka man ir zināmi Konkursa uzdevumu raksturs un ar tiem saistītās drošības prasības.
Apliecinu, ka ievērošu drošības instrukcijas un neveikšu uzdevumu, ja mans veselības stāvoklis vai citi apstākļi konkrētajā brīdī neļauj to darīt droši.
_______________________________
(paraksts)

C. Izglītības iestādes pedagogam, kas pavada komandu
Es, ________________________________________________________________,
(vārds, uzvārds)
apliecinu, ka esmu iepazinies/-usies ar Konkursa “ENKURS – 2027” nolikumu un apņemos Konkursa laikā pildīt tajā noteiktos pavadošā pedagoga pienākumus.
_______________________________
(paraksts)
II. Brīvprātīga piekrišana publicitātes materiālu apstrādei
Šīs daļas aizpildīšana nav priekšnosacījums dalībai Konkursā. Piekrišanu var atsaukt jebkurā laikā, rakstot uz e-pasta adresi personas.dati@lja.lv. Atsaukšana neietekmē līdz atsaukumam veiktās apstrādes likumību.

A. Nepilngadīga dalībnieka vecākam vai aizbildnim
Es, ________________________________________________________________,
(vārds, uzvārds)
kā nepilngadīgā dalībnieka
___________________________________________________________________
(dalībnieka vārds, uzvārds)
vecāks vai aizbildnis piekrītu, ka Organizators un Biedrība “Latvijas Jūrniecības savienība” Nolikuma 6.7. punktā noteiktajos komunikācijas kanālos publicē šādus datus:
· [ ] dalībnieka identificējamu fotoattēlu un videoierakstu;
· [ ] dalībnieka interviju vai viedokli;
· [ ] dalībnieka vārdu, uzvārdu, Izglītības iestādi, klasi un komandas iegūto godalgoto vietu.
_______________________________
(paraksts)

B. Pilngadīgam dalībniekam
Es, ________________________________________________________________,
(vārds, uzvārds)
piekrītu, ka Organizators un Biedrība “Latvijas Jūrniecības savienība” Nolikuma 6.7. punktā noteiktajos komunikācijas kanālos publicē šādus manus datus:
· [ ] manu identificējamu fotoattēlu un videoierakstu;
· [ ] manu interviju vai viedokli;
· [ ] manu vārdu, uzvārdu, Izglītības iestādi, klasi un komandas iegūto godalgoto vietu.
_______________________________
(paraksts)

VISPĀRIZGLĪTOJOŠO VIDUSSKOLU 
KONKURSA “ENKURS – 2027”
DALĪBNIEKU SARAKSTS

Vieta - _______                                                                        2027. gada ___.____________





Skola: _____________________________________, Reģ.Nr.___________________

	Nr.p.k.
	Dalībnieku vārds uzvārds
	
	Vecums
	Klase

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	

	6.
	
	
	
	

	7.
	
	
	
	

	8.
	
	
	
	

	9.
	
	
	
	

	10.
	
	

	
	




	Nr.p.k.

	Izglītības iestādes
pedagoga vārds, uzvārds
	
	Tālrunis saziņai

	1.
	

	
	

	2. 
 (ja ir otrs pedagogs, ja nav - *)
	
	
	


*- tabulas tukšos laukus aizpildīt ar “-”

Izglītības iestādes   _______________________________     ____________________________
direktors(e)                            (vārds, uzvārds)                                             (paraksts)

																					Z.v.

